Z A P I S N I K 

s 7. sjednice Vijeća Mjesnog odbora Jakuševec
održane u četvrtak, 29. prosinca 2025. godine u prostoru MO Jakuševec, Zagreb, 
Gata 1, s početkom u 17,00 sati 
 
NAZOČNI ČLANOVI VIJEĆA: Silvija Mrkonjić, Andor Galić, Cvjeta Mitić, Renata Horvat, Darko Furić, Bruno Dogančić i Željko Sić

NENAZOČNI ČLANOVI VIJEĆA:

OSTALI NAZOČNI: Albert Sliško-stručni referent GU za MS, R.B., M.D., B.O., I.G., K.T: i D.D. (došao na sjednicu iako mu je predsjednica VMO zabranila prisustvo)

Predsjedava Silvija Mrkonjić, predsjednica Vijeća Mjesnog odbora Jakuševec.  
	 
Predsjednica konstatira da je na  početku otvaranja Sjednice nazočno svih 7 članova Vijeća od Vijeća, što znači da Vijeće može pravovaljano raspravljati i odlučivati te otvara 7. sjednicu Vijeća Mjesnog odbora Jakuševec. Predsjednica pokušava udaljiti gospodina D.D. sa sjednice ali to uspijeva tek nakon dužeg vremena i uvreda od strane D.D, te povišenih tonova ostalih gostiju te Vijećnika Furića. 

USVAJANJE ZAPISNIKA 
 
 	Vijećnik Darko Furić ima primjedbu na Zapisnik s 6. Sjednice jer smatra da je premalo opisano objašnjenje zašto GČ nije za postavljanje bora ispred objekta MS Jakuševec. Silvija Mrkonjić se ne slaže s tim, smatra da je dala odgovor na to pitanje, Gradske četvrt ne podržava postavljanje rezanih borova ispred objekata MS nago se kite postojeća stabla u blizini objekata. Nakon rasprave, jednoglasno, Vijeće prihvaća tekst Zapisnika 6. sjednice Vijeća Mjesnog odbora Jakuševec.

Predsjednica predlaže, te Vijeće jednoglasno usvaja slijedeći:

                                                     DNEVNI RED:

l. Plan potreba za aktivnostima, programima i projektima unapređenja kvalitete života
   građana Mjesnog odbora Jakuševec za 2026. godinu – donošenje Plana

2. Zaključak o prijedlogu za Asfalterski program Mjesnog odbora Jakuševec za 2026. godinu
   - donošenje zaključka

3. Zaključak o zabrinutosti Vijeća roditelja OŠ Zapruđe oko prometa u Novom Zagrebu 
   - donošenje zaključka

4. Zaključak o zahtjevima za redovnim korištenjem prostora MS Jakuševec
    – donošenje zaključka

5. Pitanja, prijedlozi i obavijesti


Ad 1. Plan potreba za aktivnostima, programima i  projektima unapređenja kvalitete života građana Mjesnog odbora Jakuševec za 2026. godine
- donošenje Plana
U raspravi sudjeluju: Silvija Mrkonjić, Andor Galić, Željko Sić, Cvjeta Mijić i Bruno Dogančić.
Vijeće jednoglasno donosi:

PLAN
potreba za aktivnostima, programima i projektima unapređenja kvalitete života građana Mjesnog odbora Jakuševec za 2026. Godinu

(Plan se prilaže ovom zapisniku i njegov je sastavni dio)


Ad 2. Zaključak o prijedlogu za Asfalterski program Mjesnog odbora Jakuševec za 2026. godinu - donošenje zaključka

Bez rasprave Vijeće jednoglasno donosi:


Z A K L J U Č A K
o prijedlogu za Asfalterski program Mjesnog odbora Jakuševec 
za 2026. gosinu

(Zaključak se prilaže ovom zapisniku i njegov je sastavni dio)



Ad 3. Zaključak o zabrinutosti Vijeća roditelja OŠ Zapruđe oko prometa u Novom Zagrebu – donošenje zaključka

U raspravi sudjeluju: Silvija Mrkonjić, Andor Galić, Željko Sić, i Bruno Dogančić.
Vijeće jednoglasno donosi:

ZAKLJUČAK
o zabrinutosti Vijeća roditelja OŠ Zapruđe
oko prometa u Novom Zagrebu

(Zaključak se prilaže ovom zapisniku i njegov je sastavni dio)

Ad 4. Zaključak o zahtjevima za redovno korištenje prostora MS Jakuševec

U raspravi sudjeluju: Darko Furić (traži da se pri dodjeli termina za korištenje prostora MS da prednost udrugama iz Jakuševca), K.T. (podržava prijedlog Darka Furića), R.B. (ističe da se nekada čuvao prostor MS a sada ima svakakvih korisnika koji uništavaju prostor) posebno se ističe korisnik koji je koristio prostor 20.12.2025. nakon koga je ostala velika dvorana u neredu, te se po podu prosulo vino i ostale su mrlje, traži se da se istraži tko je koristio prostor taj dan te da ga se upozori. Cijela rasprava je trajala dugo i u neugodnom tonu.

Vijeće većinom glasova 6 „ZA“ i 1 „PROTIV“ donosi:

Z A K L J U Č A K
o zahtjevima za redovno korištenje prostora MS Jakuševec

(Zaključak se prilaže ovom zapisniku i njegov je sastavni dio)
Ad 5. Pitanja, prijedlozi i obavijesti

Silvija Mrkonjić ističe pritužbe građana iz Ulice Karla Metikoša vezano za promet.
R.B. izjavljuje da se tamo nalazi ilegalno parkiralište (Sajmišna cesta) te se ljudi nepropisno s parkirališta nepropisno uključuju u promet što stvara prometnu opasnost. Samo je pitanje vremena kada će se neka nesreća dogoditi.
Željko Sić potvrđuje da su djeca ugrožena prometom u navedenom području. 
Bruno Dogančić podsjeća na zaključak o postavljanju semafora i uspornika kod OŠ Frana Galovića (možda treba poslati požurnicu), također smatra da bi promet u Tišinskoj ulici IV. odvojak trebao biti jednosmjeran. Nakon slaganja ostalih vijećnika, dogovoreno je da se Bruno Dogančić raspita kod stanovnika navedene ulice koji bi im smijer najviše odgovarao kako bi se poslao prijedlog prema odgovornom Gradskom uredu.
Silvija Mrkonjić obavještava Vijećnike da je zaprimila zahtjev za jednokratno korištenje prostora MS Jakuševec (koji je odobrila) za potrebe Centra za kulturno-društveni razvoj Novi prostori kulture za dane: 29.01.2026. od 15,00 do 22,00 sati, 19,02.2026. od 15,00 do 21,00 sati, 26.02.2026. od 15,00 do 21,00 i 19.03.2026. od 15,00 do 21,00 sati, te moli ostale korisnike prostora za razumijevanje.
Sjednica zaključena u 19:50 sati.
Zapisnik izradio Albert Sliško.

KLASA: 024-08/25-003/2438 
URBROJ: 251-13-11-2/010-25-2
[bookmark: _GoBack]Zagreb, 29. prosinca 2025.

Predsjednica Vijeća Mjesnog odbora Jakuševec:
                                                                                Silvija Mrkonjić
Ad 1. Plan potreba za aktivnostima, programima i  projektima unapređenja kvalitete života građana Mjesnog odbora Jakuševec za 2026. godine
- donošenje Plana

	PLAN

 potreba za aktivnostima, programima i projektima unapređenja kvalitete života građana

Mjesnog odbora Jakuševec u 2026.

	Članak 1.

Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.

	Članak 2.

Planirana sredstva iz članka 1. u Mjesnom odboru, u ukupnom iznosu od 4.000,00 eura, raspoređuju se za sljedeće aktivnosti: 



	1. DRUŠTVENI ŽIVOT I KULTURA

	Naziv aktivnosti
	„Priče bez granica“ – kulturno-edukativna manifestacija

	Opis aktivnosti
	Zajednička manifestacija „Priče bez granica“, zamišljene kao niz kulturno-edukativnih događanja koja se provode u više mjesnih odbora Gradske četvrti Novi Zagreb – istok, uz međusobnu suradnju, koordinaciju i zajednički programski okvir. Manifestacija polazi od spoznaje da su migracije, politički izazovi i ekonomske okolnosti sastavni dio suvremenog društva, ali i od svijesti da se u našoj neposrednoj zajednici nalaze brojne vrijedne, snažne i inspirativne ljudske priče. Ljudi dolaze u Hrvatsku iz različitih razloga – zbog posla, studija, migracija, izbjeglištva ili ljubavi – a njihova iskustva i perspektive mogu biti snažan alat povezivanja, razumijevanja i izgradnje zajedništva. Kroz osobne susrete, razgovore i kulturno-umjetničke sadržaje, „Priče bez granica“ otvaraju prostor za upoznavanje kultura, običaja i životnih puteva koji su često vrlo blizu, ali nedovoljno vidljivi u svakodnevnom životu. Program se provodi u sigurnom, poticajnom i uključivom okruženju, uz naglasak na osobni kontakt, dijalog i razmjenu iskustava. Svaki mjesni odbor uključen u manifestaciju sudjeluje u zajedničkoj programskoj cjelini, ali istovremeno zadržava slobodu prilagodbe sadržaja lokalnim potrebama, interesima i prostornim mogućnostima, čime se osigurava ravnoteža između zajedničkog identiteta manifestacije i autonomije mjesnih odbora. Manifestacija se temelji na tri osnovna programska formata, od kojih svaki mjesni odbor može odabrati jedan ili kombinirati više njih, ovisno o interesu i mogućnostima. A) Životne priče – „Glasovi susjeda“ Susreti s osobama koje su u Hrvatsku došle iz drugih zemalja i kultura, a danas žive i djeluju u našim kvartovima. Mogu uključivati:osobne priče o dolasku, prilagodbi i novim počecimarazloge dolaska (posao, studij, migracije, izbjeglištvo, ljubav) predstavljanje tradicije, običaja, zanata, rukotvorina ili gastronomije prikaz zemlje i sredine iz koje dolaze (fotografije, filmovi, knjige) Naglasak je na neposrednom razgovoru i stvaranju osjećaja bliskosti i povjerenja. B) Dvostruki pogled – „Hrvatska očima svijeta / svijet očima Hrvatske “Program koji spaja dvije perspektive: kako osobe iz drugih kultura doživljavaju Hrvatsku i naš način života kako naši sugrađani doživljavaju druge zemlje i kulture (putopisci, volonteri, studenti, radnici, avanturisti) Ovaj format potiče usporedbe, razmjenu iskustava i nova razumijevanja, često uz dozu humora i osobnog pristupa. C) Umjetničko-kulturni format. Korištenje umjetnosti i kulture kao univerzalnog jezika povezivanja:mini dokumentarni filmovi i video zapisiglazba, zvukovi i običaji pojedinih regija, književne večeri i čitanja, gastro elementi (čaj, slastice, tradicionalna jela) Program može biti samostalan ili dio kombiniranog događanja.

	Cilj(evi) aktivnosti
	Cilj manifestacije „Priče bez granica“ je: upoznati sugrađane s različitim kulturama, osobnim pričama i životnim perspektivama povezati lokalnu zajednicu kroz iskustva „iz prve ruke“smanjiti predrasude kroz osobni kontakt, dijalog i umjetnički izraz istaknuti razlike kao izvor snage, kreativnosti i zajedništva pružiti prostor osobama koje su u Hrvatsku došle zbog posla, studija, migracija, izbjeglištva ili ljubavi za razmjenu iskustava i aktivno sudjelovanje u životu zajednice ojačati suradnju između mjesnih odbora i razvijati zajednički pristup kulturno-edukativnim programima na razini gradske četvrti

	Datum održavanja
	 Ožujak,  Travanj,  Svibanj

	Procijenjena vrijednost
	500,00 EUR

	
	

	Naziv aktivnosti
	Obilježavanje Dana svih Svetih

	Opis aktivnosti
	Protokolarne aktivnosti Mjesnog odbora Jakuševec obuhvaćaju sudjelovanje u obilježavanju važnih datuma, obljetnica i komemoracija na području mjesnog odbora, sukladno važećem protokolu i dosadašnjoj praksi. Aktivnosti uključuju: polaganje vijenaca, paljenje svijeća i lampaša, sudjelovanje u komemorativnim okupljanjima i obilježavanjima značajnih povijesnih događaja. Sredstva osigurana Planom potreba namijenjena su nabavi vijenaca, lampaša i ostalih nužnih protokolarnih elemenata, kako bi se sva obilježavanja provela dostojanstveno i primjereno značaju događaja.

	Cilj(evi) aktivnosti
	Cilj protokolarnih i komemorativnih aktivnosti je dostojanstveno obilježavanje važnih povijesnih datuma i događaja te odavanje počasti žrtvama i stradalnicima kroz polaganje vijenaca i paljenje svijeća/lampaša na spomen-obilježjima na području Gradske četvrti. Aktivnost ima za cilj očuvanje kulture sjećanja, jačanje zajedništva te povezivanje Vijeća Gradske četvrti i mjesnih odbora kroz zajedničko sudjelovanje u protokolu, sukladno lokaciji i dogovorenom načinu obilježavanja.

	Datum održavanja
	1.11.2026.

	Procijenjena vrijednost
	80,00 EUR

	
	

	Naziv aktivnosti
	Obilježavanje Dana državnosti Republike Hrvatske i Dan branitelja Grada Zagreba 

	Opis aktivnosti
	Protokolarne aktivnosti Mjesnog odbora Jakuševec obuhvaćaju sudjelovanje u obilježavanju važnih datuma, obljetnica i komemoracija na području mjesnog odbora, sukladno važećem protokolu i dosadašnjoj praksi. Aktivnosti uključuju: polaganje vijenaca, paljenje svijeća i lampaša, sudjelovanje u komemorativnim okupljanjima i obilježavanjima značajnih povijesnih događaja. 

	Cilj(evi) aktivnosti
	Cilj protokolarnih i komemorativnih aktivnosti je dostojanstveno obilježavanje važnih povijesnih datuma i događaja te odavanje počasti žrtvama i stradalnicima kroz polaganje vijenaca i paljenje svijeća/lampaša na spomen-obilježjima na području Gradske četvrti. Aktivnost ima za cilj očuvanje kulture sjećanja, jačanje zajedništva te povezivanje Vijeća Gradske četvrti i mjesnih odbora kroz zajedničko sudjelovanje u protokolu, sukladno lokaciji i dogovorenom načinu obilježavanja.

	Datum održavanja
	30.5.2026.

	Procijenjena vrijednost
	113,60 EUR

	
	

	Naziv aktivnosti
	Obilježavanje Dana sjećanja na žrtve Domovinskog rata i Dana sjećanja na žrtvu Vukovara i Škabrnje

	Opis aktivnosti
	Protokolarne aktivnosti Mjesnog odbora Jakuševec obuhvaćaju sudjelovanje u obilježavanju važnih datuma, obljetnica i komemoracija na području mjesnog odbora, sukladno važećem protokolu i dosadašnjoj praksi. Aktivnosti uključuju: polaganje vijenaca, paljenje svijeća i lampaša, sudjelovanje u komemorativnim okupljanjima i obilježavanjima značajnih povijesnih događaja. Sredstva osigurana Planom potreba namijenjena su nabavi vijenaca, lampaša i ostalih nužnih protokolarnih elemenata, kako bi se sva obilježavanja provela dostojanstveno i primjereno značaju događaja.

	Cilj(evi) aktivnosti
	Cilj protokolarnih i komemorativnih aktivnosti je dostojanstveno obilježavanje važnih povijesnih datuma i događaja te odavanje počasti žrtvama i stradalnicima kroz polaganje vijenaca i paljenje svijeća/lampaša na spomen-obilježjima na području Gradske četvrti. Aktivnost ima za cilj očuvanje kulture sjećanja, jačanje zajedništva te povezivanje Vijeća Gradske četvrti i mjesnih odbora kroz zajedničko sudjelovanje u protokolu, sukladno lokaciji i dogovorenom načinu obilježavanja.

	Datum održavanja
	18.11.2026.

	Procijenjena vrijednost
	33,60 EUR

	
	

	Naziv aktivnosti
	Dan Mjesnog odbora Jakuševec

	Opis aktivnosti
	Dan Mjesnog odbora Jakuševec tradicionalna je manifestacija koja se organizira kao središnje godišnje okupljanje lokalne zajednice, uz sudjelovanje Mjesnog odbora, lokalnih udruga, obrazovnih institucija i građana. Program je osmišljen kao otvoreno, dostupno i neformalno događanje koje omogućuje druženje, razmjenu ideja i jačanje društvenih veza unutar naselja. Aktivnosti mogu uključivati:prigodan kulturno-zabavni i glazbeni programkreativne, edukativne i sportske radionice za djecu i mladesadržaje za obitelji i starije sugrađanepredstavljanje rada lokalnih udruga i inicijativazajednička druženja i neformalna okupljanja građana. Program se provodi u javnom prostoru naselja, s ciljem njegove pozitivne aktivacije i poticanja osjećaja sigurnosti, pripadnosti i brige za zajednički prostor. Dan Mjesnog odbora Jakuševec osmišljen je kao događanje koje, uz zabavni i društveni karakter, ima i važnu ulogu u jačanju socijalne kohezije, vidljivosti mjesnog odbora te stvaranju prostora za otvorenu komunikaciju između građana i lokalne samouprave. Aktivnost se provodi u suradnji s lokalnim udrugama, temeljem zaprimljenih prijedloga te dosadašnje dobre suradnje u provedbi programa i aktivnosti od interesa za lokalnu zajednicu.

	Cilj(evi) aktivnosti
	Cilj aktivnosti „Dan Mjesnog odbora Jakuševec“ je jačanje zajedništva, međusobnog povjerenja i identiteta lokalne zajednice kroz okupljanje građana svih generacija te poticanje pozitivnih, uključivih i konstruktivnih sadržaja u javnom prostoru. Aktivnost ima za cilj afirmirati Jakuševec kao aktivno i povezano naselje, osnažiti osjećaj pripadnosti zajednici te omogućiti građanima prostor za susret, dijalog i zajedničko sudjelovanje u društvenom i kulturnom životu naselja. Poseban naglasak stavlja se na stvaranje pozitivne slike naselja kroz sadržaje koji promiču suradnju, brigu za zajednicu i kvalitetu života, uz uključivanje djece, mladih, obitelji i starijih sugrađana.

	Datum održavanja
	 Travanj,  Svibanj

	Procijenjena vrijednost
	1.000,00 EUR

	
	

	Naziv aktivnosti
	"Božićni sajam u dvorištu OŠ Fran Galović" - škola kao središte zajednice, podrška školskim manifestacijama i programima 

	Opis aktivnosti
	Nakon dovršetka izgradnje i useljenja u novu školsku zgradu, Osnovna škola Fran Galović dobiva nove prostorne i organizacijske mogućnosti za provedbu školskih i javnih manifestacija. Ova aktivnost usmjerena je na podršku organizaciji događanja u prostoru škole i školskog dvorišta, s posebnim naglaskom na prigodne manifestacije poput Božićnog sajma, kulturnih i glazbenih programa, radionica, predstava i drugih aktivnosti koje uključuju učenike, nastavno osoblje, roditelje i lokalnu zajednicu. Mjesni odbor, u suradnji sa školom i prema iskazanim potrebama, sudjeluje u sufinanciranju i organizacijskoj podršci provedbi manifestacija, uključujući troškove vezane uz opremu, materijal, uređenje prostora, tehničku podršku i programske sadržaje. Aktivnosti se planiraju i provode u suradnji s ravnateljicom, nastavnim osobljem i, prema potrebi, lokalnim udrugama koje sudjeluju u realizaciji pojedinih programskih cjelina.Kroz ovu suradnju unapređuje se kvaliteta školskih manifestacija, potiče se veća otvorenost škole prema zajednici te se novi školski prostor aktivno uključuje u društveni i kulturni život naselja. Aktivnost doprinosi dugoročnom razvoju suradnje između škole i mjesnog odbora te stvaranju pozitivnog, uključivog i poticajnog okruženja za djecu i građane.

	Cilj(evi) aktivnosti
	Cilj aktivnosti je pružiti kontinuiranu podršku razvoju školskih manifestacija i programa u prostoru nove zgrade Osnovne škole Fran Galović, koja se nakon izgradnje i useljenja službeno pozicionira kao važan odgojno-obrazovni i društveni centar naselja. Aktivnost je usmjerena na unapređenje korištenja školskog prostora i dvorišta za javne, kulturne i prigodne manifestacije, poticanje suradnje između škole i lokalne zajednice te jačanje osjećaja pripadnosti i zajedništva među učenicima, roditeljima i stanovnicima naselja.Podrškom školskim aktivnostima kroz sufinanciranje i organizacijsku suradnju omogućuje se kvalitetnija provedba programa, razvoj novih sadržaja i dugoročno jačanje uloge škole kao mjesta susreta, učenja i zajedničkog djelovanja u naselju.

	Datum održavanja
	 Prosinac

	Procijenjena vrijednost
	525,00 EUR

	
	

	Naziv aktivnosti
	Street Art Jakuševec – kreativnost i edukacija u školskom prostoru

	Opis aktivnosti
	Aktivnost uključuje edukativne i praktične radionice street arta za učenike škole i mlade iz naselja, s posebnim naglaskom na oslikavanje zidova unutar prostora nove OŠ Fran Galović i eventualno drugih javnih površina prema mogućnostima. Program se provodi u suradnji s vijećem Gradske četvrti Novi Zagreb - istok, kao i nastavak suradnje s MO Dugave i lokalnim umjetnicima te uključuje participaciju učenika, roditelja i šire lokalne zajednice. Kroz radionice i praktičnu realizaciju vizuala sudionici stječu iskustvo u planiranju, osmišljavanju i izvođenju umjetničkih intervencija u javnom prostoru. Aktivnost potiče kreativnost, timski rad i kulturnu osviještenost, a istovremeno doprinosi estetskom obogaćivanju škole i prostora u naselju Jakuševec.

	Cilj(evi) aktivnosti
	Cilj aktivnosti je unijeti umjetnost u školski i javni prostor, potaknuti kreativnost i participaciju djece, mladih i zajednice, te nastaviti suradnju Mjesnog odbora Jakuševec s OŠ Fran Galović i lokalnim umjetnicima kroz edukativne i praktične radionice street arta. Aktivnost također doprinosi razvoju vizualnog identiteta škole i poticanju kulturnih i kreativnih interesa mladih u naselju.

	Datum održavanja
	 Svibanj,  Lipanj

	Procijenjena vrijednost
	547,80 EUR

	
	

	2. OČUVANJE OKOLIŠA I ODRŽIV RAZVOJ

	Naziv aktivnosti
	Eko priče iz susjedstva - „Zeleni okvir zajednice“

	Opis aktivnosti
	„Eko priče iz susjedstva“ dio su programa „Zeleni okvir zajednice“, zajednički osmišljenog i koordiniranog na razini Gradske četvrti Novi Zagreb – istok, u suradnji s mjesnim odborima. Program se provodi prema zajedničkom konceptu, uz mogućnost prilagodbe lokalnim specifičnostima Jakuševca.U Jakuševcu aktivnosti se provode u suradnji s Osnovnom školom Fran Galović, s ciljem edukacije djece i mladih o važnosti očuvanja okoliša i pravilnog gospodarenja otpadom. Poseban fokus stavlja se na podizanje svijesti o problemima lokalnog odlagališta, divljim odlagalištima i potrebi održivog upravljanja otpadom, kako bi sudionici razvijali navike i znanja za odgovorno ponašanje prema javnom prostoru.Središnja, zajednička aktivnost programa je akcija čišćenja, koja se provodi u suradnji s udrugom Čisteći medvjedići. Aktivnost je fiksni dio programa, financira se i koordinira kroz Plan potreba te ima cilj jasno i vidljivo istaknuti važnost zajedničke odgovornosti građana za okoliš.Uz akciju čišćenja, program može uključivati dodatne lokalne aktivnosti:edukativne radionice i predavanja o gospodarenju otpadom;praktične radionice recikliranja i zaštite okoliša;aktivnosti za djecu i mlade o održivom ponašanju u zajednici.Kroz provedbu aktivnosti naglašava se važnost suradnje škole, mjesnog odbora, udruga i građana, uz poticanje aktivnog sudjelovanja svih generacija. Program doprinosi jačanju ekološke svijesti i osjećaja odgovornosti u Jakuševcu te povezuje naselje s ostalim mjesnim odborima kroz zajednički koncept programa „Zeleni okvir zajednice“.

	Cilj(evi) aktivnosti
	Cilj aktivnosti „Eko priče iz susjedstva“ u Mjesnom odboru Jakuševec je jačanje ekološke osviještenosti i odgovornog odnosa prema okolišu i javnom prostoru, s naglaskom na probleme gospodarenja otpadom i očuvanja zelenih površina u naselju. Aktivnost potiče zajedništvo i aktivno sudjelovanje građana svih generacija, te promiče važnost pravilnog gospodarenja otpadom, smanjenja divljih odlagališta i očuvanja bioraznolikosti, unatoč složenim uvjetima i prisutnosti odlagališta otpada.

	Datum održavanja
	 Svibanj,  Lipanj,  Rujan

	Procijenjena vrijednost
	1.200,00 EUR

	
	

	
	

	Članak 3.

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava.

	
	

	Članak 4.

Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost.





	PRILOG

Razrada pojedinačnih troškova u okviru pojedine aktivnosti 

	
	
	
	

	1. DRUŠTVENI ŽIVOT I KULTURA

	
	
	
	

	Naziv aktivnosti
	„Priče bez granica“ – kulturno-edukativna manifestacija

	Količina
	Roba/Usluga/Rad
	Cijena
	Napomena

	2 kom
	STRUČNA PREDAVANJA 
	400,00 EUR
	 

	1 kom
	USLUGA VODITELJA PROGRAMA
	100,00 EUR
	 

	
	
	
	

	Naziv aktivnosti
	Obilježavanje Dana svih Svetih

	Količina
	Roba/Usluga/Rad
	Cijena
	Napomena

	1 kom
	ARANŽMAN OD REZANOG CVIJEĆA I KLASA
	80,00 EUR
	 

	
	
	
	

	Naziv aktivnosti
	Obilježavanje Dana državnosti Republike Hrvatske i Dan branitelja Grada Zagreba 

	Količina
	Roba/Usluga/Rad
	Cijena
	Napomena

	7 kom
	LAMPION VEĆI SA GRBOM RH
	33,60 EUR
	 

	1 kom
	ARANŽMAN OD REZANOG CVIJEĆA I KLASA
	80,00 EUR
	 

	
	
	
	

	Naziv aktivnosti
	Obilježavanje Dana sjećanja na žrtve Domovinskog rata i Dana sjećanja na žrtvu Vukovara i Škabrnje

	Količina
	Roba/Usluga/Rad
	Cijena
	Napomena

	7 kom
	LAMPION VEĆI SA GRBOM RH
	33,60 EUR
	 

	
	
	
	

	Naziv aktivnosti
	Dan Mjesnog odbora Jakuševec

	Količina
	Roba/Usluga/Rad
	Cijena
	Napomena

	1 kom
	ORGANIZACIJA AKTIVNOSTI
	300,00 EUR
	Usklopu organizacije lokalna udruga koordinira sudjelovanje kulturno-umjetničkih društava (KUD-ova), udruga koje se bave izradom rukotvorina i tradicijskih proizvoda, kao i pojedinaca koji sudjeluju u izložbenom, radioničkom ili programskom djelu ativnosti. Također sudjeluje u pripremi i uređenju prostora, rasporedu izlagača i izvođača,logistici događanja, te osnovnoj tehničkoj i organizacijskoj podršci.

	2 kom
	RADIONICA
	400,00 EUR
	 

	1 kom
	GLAZBENI KONCERT
	300,00 EUR
	 

	
	
	
	

	Naziv aktivnosti
	"Božićni sajam u dvorištu OŠ Fran Galović" - škola kao središte zajednice, podrška školskim manifestacijama i programima 

	Količina
	Roba/Usluga/Rad
	Cijena
	Napomena

	5 kom
	NAJAM ŠTANDA
	125,00 EUR
	 

	1 kom
	PREDSTAVE ZA DJECU
	400,00 EUR
	 

	
	
	
	

	Naziv aktivnosti
	Street Art Jakuševec – kreativnost i edukacija u školskom prostoru

	Količina
	Roba/Usluga/Rad
	Cijena
	Napomena

	1 kom
	STREET ART RADIONICA
	250,00 EUR
	 

	1 kom
	BOJE ZA MURAL 
	297,80 EUR
	 

	
	
	
	

	5. OČUVANJE OKOLIŠA I ODRŽIV RAZVOJ

	
	
	
	

	Naziv aktivnosti
	Eko priče iz susjedstva - „Zeleni okvir zajednice“

	Količina
	Roba/Usluga/Rad
	Cijena
	Napomena

	3 kom
	RADIONICA URBANOG PERMAKULTURNOG VRTA
	480,00 EUR
	 

	1 kom
	EKOLOŠKA EDUKACIJA 
	550,00 EUR
	 

	1 kom
	OSTALI SITNI I POTROŠNI MATERIJAL
	170,00 EUR
	osnovni edukativni i radionički materijal (papir, karton, bojice), zemlja za sadnju i jednostavne poszude za uzgoj bilja, informativni materijal za sudionike (radni listovi, kratke brošure)

	30 kom
	TISAK LETAKA A3 - KOMADA MAX 30
	0,00 EUR
	 

	
	
	
	























Ad 2. Zaključak o obavljanju komunalnih djelatnosti redovitog održavanja nerazvrstanih cesta – asfalterski program za 2026. godinu Mjesnog odbora Jakuševec - donošenje zaključka



Z A K LJ U Č A K
o obavljanju komunalnih djelatnosti redovitog održavanja nerazvrstanih cesta –
asfalterski program za 2026. godinu Mjesnog odbora Jakuševec 

1. Vijeće Mjesnog odbora Jakuševec u skladu s planiranim sredstvima u Planu malih komunalnih akcija za 2026. godinu, određuje poslove i radove za obavljanje redovitog održavanja nerazvrstanih cesta, u dijelu koji se odnosi na asfalterski program na području Mjesnog odbora Jakuševec, u iznosu 61.000,00 eura.eura za sljedeću aktivnost:

· Tišinska ulica IV. odvojak - asfaltiranje 

2. Ovaj se zaključak dostavlja Gradskom uredu za mjesnu samoupravu, promet, civilnu zaštitu i  sigurnost.
                   


















Ad 3. Zaključak o zabrinutosti Vijeća roditelja OŠ Zapruđe oko prometa u Novom Zagrebu – donošenje zaključka


Z A K L J U Č A K
o zabrinutosti Vijeća roditelja OŠ Zapruđe
oko prometa u Novom Zagrebu


1. Vijeće Mjesnog odbora Jakuševec raspravljalo je o zabrinutosti roditelja OŠ Zapruđe oko prometa u Novom Zagrebu.


2. Vijeće Mjesnog odbora Jakuševec podržava mišljenje i zabrinutost Vijeća roditelja OŠ Zabruđe (koji su ujedno i roditelji djece koja iz Jakuševca idu u OŠ Zapruđe) te traže od Gradskog ureda za obnovu, izgradnju, prostorno uređenje, graditeljstvo, komunalne poslove i promet da odgovore na postavljena pitanja: Kada je planiran nastavak i konačni završetak projekta produljenja Avenije Dubrovnik (spoj Rotora Zapruđe i Sajmišne ceste), koji su razlozi za dugogodišnje kašnjenje u realizaciji ove ključne prometnice duge svega 300 metara, koje će se kratkoročne mjere poduzeti kako bi se osigurala neposredna sigurnost pješaka i djece u spomenutoj zoni dok se čeka dovršetak Avenije Dubrovnik?


3. Ovaj zaključak dostavlja se Vijeću Gradske četvrti Novi Zagreb istok, Gradskom uredu za obnovu, izgradnju, prostorno uređenje, graditeljstvo, komunalne poslove i promet i Gradskom uredu za Mjesnu samoupravu, promet, civilnu zaštitu i sigurnost.













Ad 4. Zaključak o zahtjevima za redovno korištenje prostora MS Jakuševec – donošenje zaključka


Z A K LJ U Č A K
o  redovnom korištenje prostora 
Mjesne samouprave Jakuševec, Ulica Gata br. 1


1. Vijeće Mjesnog odbora Jakuševec razmatralo je zahtjeve za redovno korištenje prostora Mjesne samouprave Jakuševec, Zagreb, Gata br. 1.

2. Vijeće Mjesnog odbora Jakuševec odobrava termine korištenja sukladno rasporedu, koji je sastavni dio ovog Zaključka, za razdoblje od 1. siječnja 2026. do 31. prosinca 2026.

3. Prostor točke 1. ovog Zaključka, koristit će se bez naknade.

4. Korisnici se obvezuju postupati s pažnjom dobrog gospodara u korištenju prostora.

5. O redovnom korištenju prostora iz točke 2. ovog Zaključka, Gradski ured za mjesnu samoupravu, promet, civilnu zaštitu i sigurnost izdat će odobrenje o redovnom korištenju.



RASPORED KORIŠTENJA PROSTORA MS JAKUŠEVEC, Gata 1 u 2026.

	KORISNIK
	PONEDJELJAK
	UTORAK
	SRIJEDA
	ČETVRTAK
	PETAK
	SUBOTA
	NEDJELJA 

	DOMINO

	dvorana I. kat
od 19,00 do 21,00
	
	
	
	
	
	

	SPORTSKA UDRUGA JAKUŠEVEC

	
	velika dvorana
od 18,00 do 22,00
	
	
	
	
	

	URBANA MLADEŽ
	
	dvorana I. kat
2. i 4. u mjesecu
od 18,00 do 22,00
	
	
	.
	
	

	EKO TIŠINA
	
	
	
	
	
	
	dvorana I. kat
od 20,00 do 22,00

	GLAZBENE POČETNICE
	dvorana I. kat
od 15,00 do 17,00	

	

	
	
	dvorana I. kat
od16,00 do 18,00
	dvorana I. kat
od 10,00 do 13,00

	

	DVD Jakuševec
	
	dvorana I. kat
1. i  3. u mjesecu
od 18,00 do 22,00
	
	velika dvorana 
18,00 do 22,00 sati.


	
	


	

	HDZ
	
	
	
	dvorana I. kat
od 18,00 do 22,00
	
	
	



	Udruga žena Jakuševec


	
	
	dvorana I. kat
od 18,00 do 21,00
	
	dvorana I. kat
od 18,00 do 21,00
	dvorana I.kat
od 18,00 do 21,00
	

	UDRUGA ZA ZAŠTITU OKOLIŠA
	dvorana I. kat
od 17,00 do 19,00

	
	
	
	 
	
	

	Ronde
do 26.08.2026.

	
	.
	
	
	velika dvorana
19,00 do 21,00
	
	

	

Udruga umirovljenika
do 26.08.2026.


	
	
	
	
	
	

velika dvorana
2. u mj.
od 19,00 do 22,00
	

v. dvorana
od 17,00 do 20,00

	UDRUGA LAJTMANICA


	
	
	v.dvorana
od 18,00 do 20,00
	
	
	v.dvorana
od 09,00 do 14,00
	

	SPORT ZA SVE


	velika dvorana
od 20,00 do 21,00
	
	v.dvorana
od 20,00 do 21,00
	
	
	
	



NEVERIFICIRANA VERZIJA


